দায়িত্ব নিয়েই তাঁর প্রথম পরীক্ষা ফেড কাপ। তার জন্য দরকার আই লিগের শেষ দু’টো ম্যাচে দলকে জিতিয়ে মনোবল চাঙ্গা রাখা। সে কথা এ দিন সাংবাদিক সম্মেলনে বলন মৃদুল। তাঁর কথায়, “আই লিগ চ্যাম্পিয়ন হওয়ার দাবিদার ছিল দলটা, কিন্তু অনেকগুলো কারণের জন্য হল না।” দল যে এই মুহূর্তে মানসিক ভাবে দুর্বল, সেটা মনে করিয়ে মৃদুলবাবু বলেন, “আই লিগের বাকি দু’টো ম্যাচে দলকে বুঝে নিতে চাই। এই ম্যাচ দু’টো জিতলে, বাড়তি অনুপ্রেরণা পাওয়া যাবে।”